**ОБЩИНА ДРЯНОВО- ПРОЕКТ НА БЮДЖЕТ 2024 Г.**

 На основание чл. 44, ал.1, т.8 от ЗМСМА, чл.84, ал. 6 от Закона за публичните финанси, Община Дряново **кани** Всички граждани и заинтересовани лица на обществено обсъждане Проект за бюджет 2024 г. Общественото обсъждане ще се проведе на 29.01.2024 г. /понеделник/ от 17:00 часа в Ритуална зала в сградата на Общината. Публичното обсъждане предоставя възможност на жителите на общината да получат детайлна информация за разработването на бюджета и да участват пряко в разискванията по конкретните параметри на приходната и разходната му част. В тази връзка до обявения срок на общественото обсъждане могат да се правят предложения, свързани с бюджет 2024 г. и инвестиционната програма на Община Дряново.

 Предложения могат да правят граждани, представители на неправителствени организации, местния бизнес, общински съветници, кметове и кметски наместници на населени места, ръководители на второстепенни разпоредители и бюджетни звена. Предварителните предложения ще се приемат в „Информационен център” на Община Дряново на адрес: гр. Дряново, ул. „Бачо Киро“ №19 и на електронен адрес: [dryanovo@dryanovo.bg](dryanovo%40dryanovo.bg).

 Основните параметри, които са залегнали в проекта за бюджет на Община Дряново за 2024 г., са съобразени със стратегическите приоритети и годишните цели на общината. Рамката на бюджет 2024 г. е в размер на **28 672 810** лева. Бюджет 2024 на Община Дряново в приходната си част е съобразен с размерите на бюджетните взаимоотношения между централния бюджет и бюджета на Община Дряново, определени със Закона за държавния бюджет на Република България за 2024 г. Бюджетната рамка на Община Дряново е изготвена изцяло според:



 Закон за публичните финанси, Закон за общинския дълг, Закона за местни данъци и такси;

Наредба за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на бюджета на Община Дряново;

 Закон за държавния бюджет на Република България (ЗДБРБ) за 2024 г., обнародван в ДВ бр. 66 от 30.12.2023 г.;

 Указания от Министерство на финансите;

 Анализ на изпълнението на Бюджета за 2021 г., 2022 г. и 2023 г.;

Решение №346 от 05.05.2023 г. на МС за приемане на стандарти за делегираните от държавата дейности с натурални и стойностни показатели през 2024 година, изменено с РМС №847/28.11.2023 г.;

 Промени в действащото законодателство;

Приети от Общински съвет и действащи в Община Дряново, Стратегия за развитие на общината, Стратегията и програмата за управление и разпореждане с общински имоти и други нормативни документи имащи отношение към бюджетния процес.

Приоритетите на бюджет 2024 г. са следните:

* Ефективно изразходване на публичните средства;
* Приоритизиране на провежданите политики, изготвяне на мерки за повишаване на събираемостта на собствените приходи /данъчни и неданъчни/, както и на просрочените вземания с цел поддържане на положително бюджетно салдо;
* Разходите по бюджета на общината за 2024 г. ще се ограничат единствено до размера на собствените приходи и получените трансфери от други бюджети и средства от ЕС;
* Обезпечаване дейността на всички бюджетни звена и предоставяне на планираните субсидии и трансфери към второстепенните разпоредители с бюджет;
* Гарантиране на плащанията по спечелените проекти;
* Осигуряване на средства за текущи ремонти и поддържане на общинската инфраструктура;
* Финансиране на дейностите заложени в културният и спортен календар през 2024 г.;
* Въвеждане на положителни практики по отношение на целесъобразно и ефективно изразходване на общинските средства;
* Спазване на всички „Фискални правила” заложени в Закона за публичните финанси по отношение нарастване размера на разходите в местните дейности.

 Приходите по бюджета за 2024 г. се формират предимно от субсидии от централния бюджет на Република България за:

* делегираните от държавата дейности в размер на 14 905 533 лв.;
* средства за обща изравнителна субсидия 969 000 лв.;
* средства за зимно поддържане и снегопочистване 252 800 лв.;
* целева субсидия за капиталови разходи 1 760 100 лв.;
* субсидия за други разходи за местни дейности 46 100 лв.

 По местните приходи на бюджета на Община Дряново са разчетени средства:

* от имуществени и други данъци в размер на 2 188 000 лв.;
* неданъчни приходи в размер на 2 344 251 лв.;
* временни безлихвени заеми между общинския бюджет и средствата за оперативни програми от Европейския съюз в размер на 4 600430 лв.;
* от друго финансиране 228 000 лв.;

 Преходния остатък от 2023 г. е в размер на 1 375 009 лв.

 В **Таблица 1** е посочен План на приходите на Община Дряново за 2024 г.

 Планирането на разходите за делегираните от държавата дейности се извършва на база на показателите, определени в Закона за Държавния бюджет на Република България за 2024 година. Разходите се планират в съответствие с изискванията и определените натурални и стойностни показатели в РМС №346/2023 г., изменено с РМС №847/2023 г. Най-голям дял в разходната част на бюджета на Община Дряново заемат функция „Социално осигуряване, подпомагане и грижи“ – 29,25%, близо 8,4 млн. лв., следвана от функция „Общи държавни служби“ – 23,28%, приблизително 6,7 млн. лв. и функция „Жилищно строителство, благоустройство, комунално стопанство и опазване на околната среда“ – 18,21%, около 5,2 млн. лв. Следват ги разходите по функция „Образование“ – 17,93%, 5,139 хил. лв., функция „Култура и спорт“ – 5,88%, 1,7 млн. лв. и функция „Здравеопазване“ – 3,16%, над 900 хил. лв. В **Таблица 2** е визуализиран План на разходите по функции на Община Дряново за 2024 г.

 Почти 1.8 млн. лв. са предвидените капиталови разходи финансирани с целева субсидия от държавния бюджет на Република България. Най-голям дял от тях заемат планирани основни ремонти на улици в град Дряново и по-малките населени места в общината. Планирано е извършването на основен ремонт на градския басейн в Дряново на стойност 176 400 лв. В капиталовата програма на Община Дряново за 2024 г. е включено и асфалтиране на територията използвана за градски пазар в гр. Дряново на стойност 172 200 лв. Предвидени са средства за ремонти и облагородяване на зад блокови и гаражни пространства, изграждане на паркинги, полагане на хоризонтална маркировка на ул. „Шипка“ в гр. Дряново, проектиране и строителен надзор на други обекти.

 Предвидените капиталови разходи, финансирани от собствени приходи, преходни остатъци на Община Дряново и второстепенните и разпоредители са в размер на 1 875 361 лв. В тях също най-голям дял заемат средствата за инфраструктурни обекти – улици, детски площадки, културни и религиозни обекти, чистота и други. Включени са и множество други допълнителни разходи необходими за успешното функциониране и развитие на Община Дряново.

 Планираните капиталови разходи, финансирани от постъпления от продажба на общински нефинансови активи са в размер на 459 300 лв. Детайлно капиталовите разходи на Община Дряново и второстепенните разпоредители с бюджет, предвидени за изпълнение през 2024 г. са посочени в **Таблица 3**.

 Допълнително се очаква в Община Дряново да бъдат инвестирани близо 15 млн. лв. за капиталови разходи, включени в инвестиционната програма за общински проекти на Министерството на регионалното развитие и благоустройството, одобрена със Закона за държавния бюджет на Република България, след задвижване на процедури за конкретен обект. Проектното финансиране по тази програма е планирано за периода 2024-2026 г. Предвидени са ремонти на общински пътища, водоснабдяване на висока зона в село Гостилица, селата Керека и Чуково, изграждане на подпорна стена на река Дряновска, ремонт и обновяване на площадно пространство част от ул. Стефан Стамболов в гр. Дряново, проектиране на Пречиствателна станция за отпадъчни води град Дряново и довеждащ колектор към нея, изграждане на площад - зеленина и паркинг в УПИ I, кв. 83, гр. Дряново. Подборно обектите са посочени в **Таблица 4**.

 В бюджет 2024, Община Дряново продължава да залага на провеждането и развитието на политики в областта на социалните дейности и услуги, образованието, спорта и културата. Всичко това се разчита да бъде постигнато с минимално увеличение на финансовата тежест за гражданите на Община Дряново.

 **Таблица 1.**

**ПЛАН НА ПРИХОДИТЕ НА ОБЩИНА ДРЯНОВО ЗА 2024 г.**

 **в лева**

|  |  |
| --- | --- |
| **НАИМЕНОВАНИЕ** | **ПЛАН 2024 г.** |
| **Държавни****дейности** | **Местни дейности** | **ВСИЧКО** |
| **I.СОБСТВЕНИ ПРИХОДИ И ПОМОЩИ** |  |  |  |
|  **1.ДАНЪЧНИ ПРИХОДИ** | **0** | **2188000** | **2188000** |
|  **2.НЕДАНЪЧНИ ПРИХОДИ И ПОМОЩИ** | **4095** | **2344251** | **2348346** |
| **II.ТРАНСФЕРИ** |  |  |  |
|  **1.ВЗАИМООТНОШЕНИЯ С ЦБ** |  |  |  |
|  **2.ТРАНСФЕРИ** | **14905533**  | **3028100** | **17933633** |
| **III.ОПЕРАЦИИ С ФИНАНСОВИ АКТИВИ И ПАСИВИ, ПРЕХОДЕН ОСТАТЪК** | **1374401** | **4828430** | **6202831** |
| **ОБЩ ОБЕМ НА ПРИХОДИТЕ:** | **16284029** | **12388781** | **28672810** |

**Таблица 2.**

**ПЛАН НА РАЗХОДИТЕ ПО ФУНКЦИИ НА ОБЩИНА ДРЯНОВО ЗА 2024 г.**

**в лева**

|  |  |
| --- | --- |
| **ФУНКЦИИ И ДЕЙНОСТИ** | **ПЛАН 2024 г.** |
| **ДЪРЖАВНИ ДЕЙНОСТИ** | **ДОФИНАНСИ- PAHE** | **МЕСТНИ ДЕЙНОСТИ** | **ОБЩО** |
| **I.ОБЩИ ДЪРЖАВНИ СЛУЖБИ** | **1086189** |  | **5589600** | **6675789** |
| **II.ОТБРАНА И СИГУРНОСТ** | **236586** |  | **1000** | **237586** |
| **III.ОБРАЗОВАНИЕ** | **5131205** | **8683** |  | **5139888** |
| **IV.ЗДРАВЕОПАЗВАНЕ** | **856503** |  | **49000** | **905503** |
| **V.СОЦИАЛНО ОСИГУРЯВАНЕ, ПOДПOMAFAHE И ГРИЖИ** | **8174907** | **1600** | **213006** | **8389513** |
| **VI.ЖИЛИЩНО СТРОИТЕЛСТВО, БКС И ОПАЗВАНЕ НА ОКОЛНАТА СРЕДА** |  |  | **5220434** | **5220434** |
| **VII.КУЛТУРА И CПOPT** | **792443** | **101140** | **792703** | **1686286** |
| **VIII.ИКОНОМИЧЕСКИ ДЕЙНОСТИ И УСЛУГИ** | **6196** |  | **391615** | **397811** |
| **IX.РАЗХОДИ НЕКЛАСИФИЦИРАНИ В ДРУГИ ФУНКЦИИ** |  |  | **20000** | **20000** |
| **Х.РЕЗЕРВ** |  |  |  |  |
| **ВСИЧКО:** | **16284029** | **111423** | **12277358** | **28672810** |

**Таблица 3.**

|  |
| --- |
| **С П И С Ъ К**  |
| **на обекти, предлагани за финансиране през 2024 г. с целева субсидия, собствени бюджетни средства и преходни остатъци и други средства** |
| **№** | **Наименование на обекта** | **Стойност /лв./** |
| **1** | **2** | **3** |
|  | ***І. Финансиране с целева субсидия от РБ в размер на 1 760 100 лева*** |  |
| 1 | Основен ремонт на ул. Христо Дряновски между о.т. 587-590 и о.т. 587-591 гр. Дряново | 82 000 |
| 2 | Основен ремонт на улица в с. Катранджии от о.т. 88 до о.т. 95 | 177 100 |
| 3 | Изграждане на нова хидроизолация на ж. п. училище в гр. Дряново | 55 300 |
| 4 | Изграждане на тротоар на ул. Димитър Крусев гр. Дряново | 36 900 |
| 5 | Основен ремонт на улица в комплекс за социални грижи, УПИ VIII, кв. 68 гр. Дряново | 86 400 |
| 6 | Основен ремонт на ул. Михаил Иванов гр. Дряново | 115 500 |
| 7 | Основен ремонт междугаражно пространство на ул. Рачо Стоянов 56 гр. Дряново | 35 500 |
| 8 | Асфалтиране територия на градски пазар Дряново | 172 200 |
| 9 | Основен ремонт на ул. Досю Стойнов гр. Дряново | 312 500 |
| 10 | Основен ремонт на ул. Михаил Бойчинов гр. Дряново | 139 100 |
| 11 | Основен ремонт градски басейн Дряново | 176 400 |
| 12 | Основен ремонт на ул. Шипка с. Ганчовец от о.т. 63 до о.т. 64 | 48 900 |
| 13 | Изграждане на паркинг на ул. Гурко № 7 | 41 700 |
| 14 | Основен ремонт на ул. Александър Стамболийски в с. Царева ливада | 169 700 |
| 15 | Проектиране на улици в гр. Дряново | 55 000 |
| 16 | Основен ремонт задблоково пространство на ул. Шипка 112 - 114 гр. Дряново | 14 300 |
| 17 | Строителен надзор на улици | 22 000 |
| 18 | Полагане хоризонтална маркировка на ул. Шипка съгласно проект | 19 600 |
|   | **ОБЩО: I** | **1 760 100** |
|   | ***ІI. Капиталови разходи, финансирани от собствени приходи и преходни остатъци в размер на 1875361 лв.*** |
| 1 | Изграждане подход към новопостроена църква в с. Царева ливада | 37 800 |
| 2 | Авторски надзор улици | 9 600 |
| 3 | Разширение на детска площадка на ул. Гурко | 34 100 |
| 4 | Изграждане на детска площадка в ж.к." Априлци" до блок №6  | 48 700 |
| 5 | Доставка и монтаж на беседка на ул. Иван Вазов № 3 | 5 745 |
| 6 | Основен ремонт на улица Четвърта в с. Керека от о.т. 44 до о.т. 71 | 192 300 |
| 7 | Основен ремонт на улица Бачо Киро в с. Царева ливада от о.т. 116 до о.т. 125 | 128 400 |
| 8 | Основен ремонт ул. Стара планина, ул. Борова гора и ул. Еделвайс в с. Царева ливада | 221 200 |
| 9 | Изграждане на улица в с. Скалско от о.т. 79 до о.т. 81 | 93 600 |
| 10 | ОП Чисто Дряново - Доставка тракторна косачка  | 11 982 |
| 11 | ОП Чисто Дряново - Доставка шредер с откланящо рамо | 9 800 |
| 12 | ОП Чисто Дряново - Доставка косачка плоска 1,80 м. | 3 732 |
| 13 | Основен ремонт на ул. Борова гора | 313 300 |
| 14 | Обследване за енергийна ефективност на сграда за култура и изкуство с идентификатор 23947.501.899.1 в ж. к. Успех | 12 300 |
| 15 | Проект за ремонт на физкултурен салон в двора на СУ "Максим Райкович" | 10 640 |
| 16 | Община Дряново - Изграждане на пожароизвестителна инсталация в ДПЛД | 7 164 |
| 17 | Община Дряново - Изграждане на система за видео наблюдение в ДПЛД | 8 653 |
| 18 | Община Дряново - Доизграждане на система за видеонаблюдение на територията на Община Дряново | 19 803 |
| 19 | Община Дряново - Реконструкция на общински път GAB 3118 - /III-609, Трявна - Царева ливада/ - Куманите - от п.к. с РТ III-609 до с. Куманите“ | 353 808 |
| 20 | Община Дряново - Проектиране паркинг в общински имот 23947.501.1897 - ул. Матей Преображенски  | 9 750 |
| 21 | Община Дряново - Уеб базирана географска информационна система | 34 800 |
| 22 | Община Дряново – закупуване на климатик кметство с. Соколово | 2 200 |
| 23 | ДУПУЛ - Закупуване на контейнер 21 кв. м.  | 20 000 |
| 24 | ДУПУЛ - Закупуване на лек автомобил | 35 000 |
| 25 | КСУВХ - Закупуване на автомобил за превоз на храна  | 14 000 |
| 26 | КСУВХ - Закупуване на два броя тенти в ДПЛД | 3 000 |
| 27 | ЦНСТПЛПР - Доставка и монтаж на склад-фургон за материали | 35 000 |
| 28 | ЦНСТПЛПР - Доставка и монтаж на склад-фургон за храна | 25 000 |
| 29 | ЦНСТПЛПР - Закупуване на проф. перални машини - 4 бр. | 28 000 |
| 30 | ЦНСТПЛПР - Оформяне на достъпна среда | 6 000 |
| 31 | ЦНСТПЛПР - Закупуване на проф. сушилни машини - 2 бр. | 14 000 |
| 32 | ЦНСТПЛПР - Закупуване на моторни косачки - 2 бр. | 5 000 |
| 33 | ЦНСТПЛПР - Закупуване на моторна резачка | 2 500 |
| 34 | ЦНСТПЛПР - Закупуване и монтаж на беседка | 7 000 |
| 35 | ЦНСТПЛПР - Доставка и монтаж на фургон - работилница | 35 000 |
| 36 | ДГ Детелина - Придобиване на климатици за база "Иглика" | 10 000 |
| 37 | ДГ Детелина - Придобиване на лек автомобил за транспорт на храна | 25 000 |
| 38 | ДГ Детелина - Придобиване на ел. печка за кухненски блок за база "Иглика" | 8 000 |
| 39 | ДГ Детелина - Придобиване на тестомесачка за кухн. блок за база "Иглика" | 3 500 |
| 40 | ДГ Детелина - Придобиване на беседки | 5 000 |
| 44 | СУ Максим Райкович - закупуване на проектор | 2 484 |
| 42 | СУ Максим Райкович - закупуване на дисплей-тъчскрийн с вграден компютър и инсталирана операционна система | 7 500 |
| 43 | Исторически музей Дряново - закупуване на скенер | 10 000 |
| 44 | ПГИТ Рачо Стоянов - закупуване на климатик за малък физкултурен салон | 5 000 |
|   |   |   |
|   | **ОБЩО: II** | **1 875 361** |
|   | ***IІІ. Капиталови разходи, финансирани от приходи по § 40-00 - постъпления от продажба на общински нефинансови активи в размер на 459300 лв.*** |
|   | Основен ремонт на ул. Шипка в с. Гостилица | 88 500 |
| 1 | Основен ремонт на ул. Ягода в с. Царева ливада | 81 600 |
| 2 | Основен ремонт на улица в с. Геша | 59 100 |
| 3 | Основен ремонт ул. Опълченска № 1-9, ул. Поп Харитон № 2-4 и ул. Капитан Райчо № 28 гр. Дряново | 186 300 |
| 4 | Изграждане подход към жилищни сгради на ул. Шипка № 71 - 73 гр. Дряново | 43 800 |
| 5 |   |   |
|   | **ОБЩО: III** | **459 300** |
|   | ***ІV. Капиталови разходи, финансирани от други източници в размер на 4455430 лв.*** |
|   | „Реконструкция на общински път GAB 3118 - /III-609, Трявна - Царева ливада/ - Куманите - от п.к. с РТ III-609 до с. Куманите“ | 946 411 |
| 1 | "Реконструкция на улици в гр. Дряново" - ул. "Матей Преображенски", ул. Сава Йотов" и ул. "Христо Ботев" | 384 176 |
| 2 | „Реконструкция и/или рехабилитация на общински пътища в Община Дряново“ - 1. „Рехабилитация и/или реконструкция на участък от общински път GAB 2127“ - кв. Марча; 2. „Реконструкция на участъци от общински път GAB 2128 и общински път GAB3129“ - с. Ритя и 3. „Реконструкция на общински път GAB 3130 - / ІІІ-303, Дряново - Керека / - Балванците“ | 2 932 519 |
| 3 | Извъшване на текущ ремонт и консервационно-реставрационни работи на Икономова къща | 37 682 |
| 4 | Ремонт, обзавеждане и оборудване на ТИЦ Дряново | 72 665 |
| 5 | Придобиване на мобилна сцена | 81 977 |
|   |   |   |
|   | **ОБЩО: IV** | **4 455 430** |
|   | **Общо капиталови разходи**  | **8 555 191** |

**Таблица 4.**

|  |  |  |
| --- | --- | --- |
|   |   | ***Индикативен разчет на одобрените средства за проекти на Община Дряново по инвестиционна програма за общински проекти на МРРБ одобрена със ЗДБРБ за 2024 г.*** |
| **№** | **№ по приложение №3, към чл. 107 от ЗДБРБ 2024** | **Обект** |   |
| **Одобрена сума в лв.** |
| 1 | 485 | Реконструкция на общински път GAB3122 /ІІІ – 609, Трявна – Дряново/, Царева ливада – Граница общ. (Дряново – Габрово) – Донино – /ІІІ – 5524/ | 3 699 700,00 |
| 2 | 486 | Реконструкция на общински път GAB3119 /III – 609, Трявна – Царева ливада/ – Бучуковци  | 2 998 000,00 |
| 3 | 487 | Реконструкция на висока зона ВВМ в с. Гостилица  | 1 786 100,00 |
| 4 | 488 |  „Водоснабдяване на с. Керека“  | 1 786 100,00 |
| 5 | 489 | „Ремонт и обновяване на площадно пространство, част от ул. Стефан Стамболов в гр. Дряново“  | 1 786 100,00 |
| 6 | 490 | „Подпорна стена на десен бряг на р. Дряновска в района на автогара от съществуваща пасарелка за жп гара до стадион „Локомотив“ с пешеходна алея“  | 1 281 900,00 |
| 7 | 491 | Проектиране на Пречиствателна станция за отпадъчни води град Дряново и довеждащ колектор към нея  | 544 800,00 |
| 8 | 492 | Водоснабдяване на село Чуково  | 494 300,00 |
| 9 | 493 | Реконструкция на общински пътища/участъци от общински пътища GAB1111, GAB2114, GAB3110, GAB3112, GAB3125, GAB3133, GAB3139, GAB3140 и GAB3142 | 340 000,00 |
| 10 | 494 | „Площад, зеленина и паркинг в УПИ I, кв. 83, гр. Дряново“  | 282 300,00 |
|   |   | **Обща сума:** | **14 999 300,00** |